Jelena Avakumović rođena je 1985.godine u Beogradu. Srednju školu završila je u Cleveland, OH, USA kao sportski stipendista. Jedna je od deset dobitnika diploma za najbolje srednjoškolce u USA, od strane Predsednika J.Busha jr.2004 god. Diplomirala je 2008. godine na Fakultetu za Poslovno industrijski menadžment, Univerzitet Union u Beograd, gde je 2013. odbranila i doktorsku disertaciju na temu „Menadžment marketinga u funkciji istraživanja primene alternativnih izvora energije u Republici Srbiji“.

Akademsku karijeru za počela je 2010. godine kao asistent na Fakultetu za Poslovno industrijski menadžment, Univerzitet Union, Beograd. Od novembra 2016. godine akademsku karijeru nastavlja na Fakultetu za menadžment, Univerzitet Union – Nikola Tesla, kao docent, a kasnije birana za vanrednog profesora. 2024. bira se u zvanje redovnog profesora za naučnu oblast Ekonomija i biznis, na Visokoj školi akademskih studija “Dositej”, gde nastavlja svoju pedagošku karijeru.

Mentor je više od 100 završnih i master radova. Autor je više desetina naučnih radova od kojih su pojedini objavljeni u vodećim međunarodnim i domaćim časopisima. Recenzent je časopisa: Akcionarstvo. Osnovne istraživačke oblasti: ekonomija, biznis, marketing i menadžment.